CELEX: 62007FN0099
Language: ro
Date: 2007-09-28 00:00:00
Title: Cauza F-99/07: Acțiune introdusă la 28 septembrie 2007 — Bernard/Europol

26.1.2008   
            
            
               RO
            
            
               Jurnalul Oficial al Uniunii Europene
            
            
               C 22/55
            
         Acțiune introdusă la 28 septembrie 2007 — Bernard/Europol
   (Cauza F-99/07)
   (2008/C 22/107)
   Limba de procedură: olandeza
   Părțile
   
      Reclamantă: Marjorie Bernard (Woerden, Țările de Jos) (reprezentant: P. de Casparis, avocat)
   
      Pârât: Oficiului European de Poliție (Europol)
   Concluziile reclamantei
   
               —
            
            
               Anularea deciziei din 28 iunie 2007 adoptate cu privire la plângerea din 26 iunie 2007, precum și a evaluărilor din 5 februarie 2007 și din 25 iulie 2007;
            
         
               —
            
            
               obligarea Europol la:
               
                           —
                        
                        
                           acordarea unei majorări periodice de salariu pentru reclamantă începând cu 1 septembrie 2006, plus dobândă;
                        
                     
                           —
                        
                        
                           plata de daune interese în valoare de 7 500 euro net;
                        
                     
         
               —
            
            
               obligarea Europol la plata cheltuielilor de judecată.
            
         Motivele și principalele argumente
   Prezenta procedură privește evaluarea activității desfășurate de reclamantă în perioada cuprinsă între 1 septembrie 2005 și 31 august 2006. Activitatea desfășurată de reclamantă a primit la evaluare calificativul „2” corespunzător aprecierii „nu satisface în întregime cerințele”.
   Reclamanta a formulat o plângere împotriva evaluării, precum și cu privire la lipsa unei decizii referitoare la acordarea unei majorări periodice de salariu, și în acest context a invocat liniile directoare de evaluare în vigoare în cadrul Europol. Reclamanta subliniază că este în discuție o evaluare vădit eronată.
   Reclamanta arată, în special, că obiecțiile sale au fost considerate nefondate prin decizia din 26 iunie 2007 și invocă o încălcare a principiului motivării întrucât această respingere nu a fost motivată. Directorul Europol arată totuși că evaluarea este retrasă și că se va realiza o nouă evaluare. Această nouă evaluare a fost efectuată la 25 iulie 2007.
   Prezenta acțiune vizează, prin urmare, decizia adoptată cu privire la plângere, precum și evaluarea din 25 iulie 2007.